钦定古今图书集成/方舆汇编/职方典/第1283卷 > 《题磨崖碑》张耒
## 钦定古今图书集成/方舆汇编/职方典/第1283卷 > 《题磨崖碑》张耒

玉环妖血无人扫。渔阳马厌长安草，潼关战骨高于
山。万里君王蜀中老，金戈铁马从西来。郭公凛凛英
雄材，举旗为风偃为雨，洒扫九庙无氛埃。元功高名
谁与纪，《风雅》不继骚人死。水部胸中星斗文，太师笔
下龙蛇字。天遣二子传将来，高山十丈磨苍崖。谁持
此碑入我室，使我一见昏眸开。百年兴废增叹嘅，当
时数子今安在。君不见荒凉浯水弃不收，时有游人
打碑卖。